  Майя Бывальцева Удмурт Тол Бабаен, озьы ик Россиысь мукет выжкыл геройёсын Выль арлы сӥзем «Поле чудес» программаез Нырысетӥ каналын 30-тӥ толсуре возьматозы. «ВКонтакте» вотэсын со сярысь ивортэ «» группа. Москваын съёмкаос ортчизы 17-тӥ толсуре. Удмурт Тол Бабай но солэн юрттӥсез Лымы ныл сяна, шудонэ пыриськизы Татарстанысь Кыш Бабай но Кар Кызы, Карелиысь Паккайне, Бурятиысь Сагаан Убгэн, Якутиысь Чысхаан, Ханты-Манси автоном округысь Ики Морзовичи, Киров улосвылысь Девица Метелица. Программалэн нуисезлы Леонид Якубовичлы соос асьсэлэн кылдэмзы сярысь вералозы, телевизор учкисьёсты асьсэ кылынызы Выль арен ӟечкылалозы. Тодэ вайытом, Тол Бабайлэн быдэс Россиысь юлтошъёсыз 10-тӥ толсуре Удмуртие вуылӥзы, соос «Выжыкылысь геройёс Тол Бабайлэн шаераз» фестивале пыриськизы. Тегъёс: Туризм Шаркан Удмуртия ТолБабай Удмуртиысьтуризм Выльар телевидение  